| Sənətkarlıq və ticarətin inkişafı şəhərlərin sayının artmasına təsir göstərdi. Keçmiş qalalar iri şəhərlərə çevrilmişdi. Mənbələrdə Qazaka, Fraaspa, Fanaaspa, Aqnazana kimi iri şəhərlərin adları çəkilir. Paytaxt Qazaka və Fraaspa hökmdar şəhərləri idi. Fraaspa Atropatena hökmdarlarının qış iqamətgahı olmuşdur. Qonşu dövlətlərlə münasibətlər

Sizcə, bir dövlət öz müstəqilliyini qorumaq üçün hansı vasitələrə malik olmalıdır? Atropatenanın yenidən müstəqil olmasının səbəbi nə idi? | Atorpatena dövləti güclü qonşuların əhatəsində idi. Atropatın varisləri onun siyasətini davam etdirir, dövlətin müstəqilliyini qorumağa çalışırdılar. Lakin fürsət düşdükcə dövlətin ərazisini də genişləndirirdilər. Roma-yunan müəlliflərinin verdiyi məlumatlara görə, e.ə. III yüzilliyin son rübündə Atropatena dövlətinin ərazisi Qara dəniz sahillərindən Xəzər dənizinədək uzanırdı. Makedoniyalı İskəndərin imperiyasının parçalanması nəticəsində yaranan dövlətlərdən biri də Selevkilər dövləti idi. Bu dövlət İskəndərin işğal etdiyi şərq torpaqlarında onun sərkərdəsi Selevk tərəfindən yaranmışdı. Selevki hökmdarı Böyük Midiyada ona qarşı baş verən üsyanı yatırdı və e.ə. 223-cü ildə qəflətən Atropatenaya hücum etdi. Hücuma hazır olmayan Atropatena hökmdarı Selevkilərdən asılılığa düşdü. Lakin bu asılılıq çox da uzun sürmədi. Roma ilə mübarizədə məğlub olan Selevki dövləti zəiflədi və bundan istifadə edən Atropatena yenidən müstəqil oldu.

Romalıların Şərqə yürüşü |