| Əsas tarixi anlayışlar və zaman ölçü vahidləri
| tarix, mənbələr, dövrlər, arxeologiya, yazı, il hesabı, təqvim, minillik

Tarixi nə üçün öyrənirik?

| Herodot * Tarix keçmişi öyrənən elmdir. O, keçmişdə insanların həyatında hansı hadisələrin baş verdiyini, onların həyatlarının necə dəyişərək indiki şəklə düşdüyünü öyrənir. Sizcə, A.Bakıxanov tarixi niyə insanı əxlaqlı və bilikli edən elm hesab edirdi? |  | Tarix elminin əsası qədim Yunanıstanda qoyulub. Historia adlandırılan bu elm sorğu və araşdırma nəticəsində əldə edilən biliklərdir. İlk dəfə bu ifadəni e.ə. V yüzillikdə yaşamış yunan alimi Herodot işlətmişdir. Onu “tarixin atası” adlandırırlar. İnsanlar həmişə keçmişdə baş verən hadisələrə maraq göstərmişlər. Keçmişin dərindən öyrənilməsi buraxılan səhvlərin gələcəkdə təkrarlanmaması baxımından əhəmiyyətlidir.
| Sizcə, insanlar keçmiş tarixə niyə həmişə maraq göstərmişlər?
| "Tarixin atası” mövzusunda təqdimat hazırlayın.
Azərbaycanda tarix elminin inkişafı XIX yüzilliyə təsadüf edir. Vətənimizin tarixinə dair ümumi əsər ilk dəfə bu dövrdə Abbasqulu ağa Bakıxanov tərəfindən yazılmışdır. “Gülüstani-İrəm” adlanan bu əsər mənbələr əsasında yazılmış və hadisələr xronoloji ardıcıllıqla təsvir olunmuşdur. Əsərdə müəllif tarix elminin tərbiyəvi əhəmiyyətini yüksək qiymətləndirərək |
yazırdı: “Bu elm insanı gözəl əxlaqlı və bilikli edir, ona dolanacaq və yaşayış işlərini öyrədir. Buna görə onu mənəvi elmlərin qiymətlilərindən hesab edib demək olar: tarix hökmsüz və zülmsüz elə bir hökmrandır ki, bütün Adəm övladı onun əmrlərinə boyun əyməkdədir”. Tarixin öyrənilməsinin vacibliyindən bəhs edən yüzlərlə əsər göstərmək olar. Bu da, öz növbəsində, tarix fənninin məktəblərdə tədrisinin əhəmiyyətini artırır.